সূর্য থেকে যে তাপশক্তি বায়ুমণ্ডল ভেদ করে পৃথিবীতে আসে তার ২৬ ভাগ প্রতিফলিত হয়ে মহাশুন্যে ফিরে যায়, ১৯ ভাগ মেঘ, গ্যাস (ওজোন) ও নানা কণিকা দ্বারা শোষিত হয়, যে ৫৫ ভাগ ভূমির কাছাকাছি আসতে পারে তার ৪ ভাগ ভূমি থেকে প্রতিফলিত হয়ে মহাশুন্যে ফিরে যায়। শেষ পর্যন্ত তাপশক্তির ৫১ ভাগ ভূমির কাছাকাছি থাকতে পারে, যা ভূমির তাপমাত্রা বৃদ্ধি, বরফ গলানো, জলীয়বাষ্প তৈরী ও সালোক-সংশ্লষণে কাজে লাগে। ভূমি থেকে প্রতিফলিত তাপের প্রায় ৯০ ভাগই গ্রীনহাউজ গ্যাসগুলো দ্বারা শোষিত হয়। দেখাই যাচ্ছে গ্রীনহাউজ গ্যাসগুলো তাপ ধরে রাখে । অতএব, তাদের পরিমাণ যত বেশী হবে পৃথিবীর তাপমাত্রা ততই বাড়তে থাকবে।